**EMLÉKDIPLOMA**

Létrehozva: 2017.08.24. 11:09

[PDF letöltés](http://bpk.uni-sopron.hu/content/pdf/id/1883/nohtml/1) Cikk nyomtatása E-mail

Facebook

**TISZTELT ÉRDEKLŐDŐ!**

A Soproni Egyetem Benedek Elek Pedagógiai Kar arany, gyémánt, vas, rubin, gránit díszoklevelet adományoz azoknak, akik óvónői oklevelüket 50, 60, 65, 70, 75 éve szerezték és legalább 25 éven át óvodapedagógusként/pedagógusként dolgoztak.

A díszoklevelet a Kar ünnepélyes keretek között, minden évben a **Tanévnyitó Ünnepélyen (aktuális év szeptember)** adja át.

Az alábbiakban segítséget kívánunk nyújtani a különböző fokozatú óvónői emlékdiplomák igénylésének, azok feltételeivel kapcsolatos információk közzétételével.

**Tudnivalók az emlékdiploma kérvényezéséhez**

A díszoklevél adományozását írásban kell kérelmezni a diplomát kiállító intézmény jelenlegi vezetésétől.

Az adományozás feltételei:

Az a személy, aki az oklevelét Sopronban, illetve azokban az intézményekben szerezte, amelyek a nyugat-dunántúli régióban időközben megszűntek.

Az adományozás kezdeményezésére jogosultak köre:

* volt hallgató,
* a volt hallgató közeli hozzátartozója,
* a lakóhely szerinti illetékes önkormányzat,
* óvodák, iskolák.

**A kérelem beadásának határideje: aktuális év április 15.**

**A határidőn túl érkező kérelmek automatikusan a következő évben kerülnek elbírálásra.**

A díszoklevél adományozása iránti kérelemhez (**adatlaphoz**) bemutatandó mellékletek:

* Munkaviszony igazolás, amelyen kérjük részletezni az óvodapedagógusi/pedagógusi pályán eltöltött évek számát. (legalább 25 év)
* Minden további fokozat (gyémánt, vas, rubin, gránit) igénylése esetén, elegendő a munkaviszony igazolására az előző fokozatú emlékdiploma  bemutatása.
* Meghatalmazás a kérelmező részére, amennyiben nem a kérelmező lesz az oklevél birtokosa.

A kérvényt alábbi címre kérjük benyújtani:

**Soproni Egyetem**

**Benedek Elek Pedagógiai Kar**

**9400 Sopron, Ferenczy J.  u.  5.**

**Ügyintéző:** Márki-Németh Georgina, általános előadó

**Tel.:** +36 99 518 938

**E-mail:** nemeth.georgina@uni-sopron.hu